rejauldu/bengali-wikipedia huggingface dataset:
আদাবুল মুআশারাত () দেওবন্দি ইসলামি পণ্ডিত আশরাফ আলী থানভী কর্তৃক উর্দু ভাষায় রচিত একটি জনপ্রিয় ইসলামি বই যেখানে তিনি ইসলামের সামাজিক বিধিবিধান নিয়ে আলোচনা করেছেন। গ্রন্থটির মূল ভিত্তি কুরআন ও সুন্নাহ। গ্রন্থে তাত্ত্বিক কোনো আলোচনা নেই, পুরোটাই ব্যবহারিক জীবনাচরণের উপর লিখিত। গ্রন্থের শুরুতে লেখক মুআশারাত বা সামাজিক শিষ্টাচারের গুরুত্ব বর্ণনা করে সে সম্পর্কে ইসলামের বিধিবিধান তুলে ধরেছেন। থানভী গ্রন্থটি এতই পছন্দ করেছিলেন যে, তিনি এটিকে তার পরিচালিত আত্মশুদ্ধি কেন্দ্র খানকায়ে এমদাদিয়ার সার শিক্ষা আখ্যায়িত করেছেন। প্রায় প্রধান ভাষায় গ্রন্থটির অনুবাদ সহজলভ্য।   আরও দেখুন   নবীয়ে রহমত  সীরাতুল মুস্তফা  বয়ানুল কুরআন  বেহেশতী জেওর  ফাযায়েলে আমল  মাআরিফুল কুরআন   তথ্যসূত্র    বহিঃসংযোগ   অ্যান্ড্রয়েড অ্যাপ  মূল উর্দু ডাউনলোড  বাংলা অনুবাদ ডাউনলোড  ইংরেজি অনুবাদ ডাউনলোড  আশরাফ আলী থানভীর রচনাবলি  বিষয়শ্রেণী:ইসলামি গ্রন্থ বিষয়শ্রেণী:দেওবন্দি সাহিত্য বিষয়শ্রেণী:ইসলাম বিষয়ক বই বিষয়শ্রেণী:১৯২৮-এর বই বিষয়শ্রেণী:আশরাফ আলী থানভীর বই বিষয়শ্রেণী:উর্দু ভাষার বই বিষয়শ্রেণী:বাংলা ভাষার বই বিষয়শ্রেণী:উর্দু সাহিত্য বিষয়শ্রেণী:সামাজিক ইতিহাস বিষয়শ্রেণী:সর্ব-ইসলামবাদ বিষয়শ্রেণী:ইসলাম প্রচার বিষয়শ্রেণী:ইসলামি সাহিত্য বিষয়শ্রেণী:সুন্নি সাহিত্য
গের্ড মুলার শিরোপা (; যা ফরাসি ভাষায় ত্রফি গের্ড মুলার নামে পরিচিত এবং পূর্বে স্ট্রাইকার অব দ্য ইয়ার অথবা সেরা আক্রমণভাগের খেলোয়াড় পুরস্কার হিসেবে পরিচিত ছিল) হলো একটি ফুটবল পুরস্কার, যা প্রতি বছর ফ্রান্স ফুটবল দ্বারা পূর্ববর্তী মৌসুমে সর্বোচ্চ গোল করা ফুটবলারকে প্রদান করা হয়। এটি ২০২১ সালে প্রতিষ্ঠিত হয়েছে, উক্ত সংস্করণে শুধুমাত্র ২০২১ সালের গোল গণনা করা হয়েছিল, যেখানে দ্বিতীয় সংস্করণ হতে একটি মৌসুম জুড়ে করা গোলের পরিমাণের উপর ভিত্তি করে পুরস্কারটি প্রদান করা হচ্ছে। ২০২১–২২ মৌসুমে, এই পুরস্কারটি জার্মান আক্রমণভাগের খেলোয়াড় গের্ড মুলারের নামে নামকরণ করা হয়েছে, যিনি ২০২১ সালের আগস্ট মাসে মৃত্যুবরণ করেছেন।  এই পুরস্কারের প্রথম বিজয়ী হচ্ছেন পোলীয় আক্রমণভাগের খেলোয়াড় রবের্ত লেভানদোভস্কি, যিনি ২০২১ সালে সর্বমোট ৫৪ ম্যাচে ৬৪টি গোল করেছিলেন। অতঃপর ২০২২ সালে তিনি দ্বিতীয়বারের মতো পুরস্কারটি জয়লাভ করেছেন, ২০২১–২২ মৌসুমে তিনি ৫৭ গোল করে সর্বোচ্চ গোলদাতা হয়েছিলেন।  বিজয়ী  বছর  খেলোয়াড়  ক্লাব  ম্যাচ  গোল (ক্লা)  গোল (জা)  সর্বমোট   ২০২১   রবের্ত লেভানদোভস্কি   বায়ার্ন মিউনিখ  ৫৪  ৫৩  ১১  ৬৪   ২০২২   রবের্ত লেভানদোভস্কি   বায়ার্ন মিউনিখ  ৫৬  ৫০  ৭  ৫৭    দেশ অনুযায়ী  দেশ  খেলোয়াড়  বিজয়ী   ১  ২  ক্লাব অনুযায়ী  ক্লাব  খেলোয়াড়  বিজয়ী  বায়ার্ন মিউনিখ  ১  ২  তথ্যসূত্র  বিষয়শ্রেণী:ইউরোপীয় বর্ষসেরা ফুটবলার বিষয়শ্রেণী:ইউরোপীয় ফুটবল শিরোপা ও পুরস্কার বিষয়শ্রেণী:২০২২-এ প্রবর্তিত পুরস্কার
বসু পরিবার হল সুমন ঘোষ পরিচালিত ২০১৯ সালের একটি ভারতীয় বাংলা চলচ্চিত্র। সৌমিত্র চট্টোপাধ্যায় ও অপর্ণা সেন চলচ্চিত্রটিতে মুখ্য ভূমিকায় অভিনয় করেছেন। এর মাধ্যমে এই অভিনেতারা ১৮ বছর পর পুনরায় একত্রিত হন। এর আগে তারা সর্বশেষ জুটি বেঁধেছিলেন পারমিতার একদিন (২০০০) চলচ্চিত্রে। চলচ্চিত্রটি ৫ এপ্রিল, ২০১৯-এ প্রেক্ষাগৃহে মুক্তি পায়।   অভিনয়ে   সৌমিত্র চট্টোপাধ্যায় – প্রণবেন্দু   অপর্ণা সেন – মঞ্জরী  ঋতুপর্ণা সেনগুপ্ত – প্রিয়া  শাশ্বত চট্টোপাধ্যায় – টুবলু  যীশু সেনগুপ্ত – প্রতিম  কৌশিক সেন – তন্ময়   পরাণ বন্দ্যোপাধ্যায় – পরিমল  লিলি চক্রবর্তী – জেঠিমার   শ্রীনন্দা শংকর – রোশনি  সুদীপ্তা চক্রবর্তী – পম্পি  শুভাশিষ মুখোপাধ্যায় – ফটিক  অরুণ মুখোপাধ্যায় – প্রহ্লাদ  অরুণ গুহঠাকুরতা – গোলক  অনিন্দিতা বসু – তরুণী মঞ্জরী   চিত্রগ্রহণ  ২০১৭ সালের জুলাই মাসে চলচ্চিত্রটির চিত্রগ্রহণ শুরু হয়। মহিষাদল রাজবাড়ীসহ পশ্চিমবঙ্গের বিভিন্ন স্থানে এর চিত্রগ্রহণ হয়েছে।   তথ্যসূত্র    বহিঃসংযোগ     বিষয়শ্রেণী:২০১৯-এর চলচ্চিত্র বিষয়শ্রেণী:সুমন ঘোষ পরিচালিত চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র
ক্লিফোর্ড ডব্লিউ. হোল্মস পুরষ্কার হলো প্রতি বছর ক্যালিফোর্নিয়ার বিগ বিয়ার সিটির কাছে, আরটিএমসি অ্যাস্ট্রোনমি এক্সপোতে জ্যোতির্বিদ্যা জনপ্রিয় করার ক্ষেত্রে গুরুত্বপূর্ণ অবদানের জন্য একজন ব্যক্তিকে প্রদান করা হয়।  ১৯৭৮ সালে রিচার্ড পোরেম্বা কর্তৃক অ্যাস্ট্রোনমি ফর আমেরিকা অ্যাওয়ার্ড হিসেবে প্রতিষ্ঠিত, ১৯৮০ সালে রিভারসাইড টেলিস্কোপ মেকার্স কনফারেন্স (RTMC) এর প্রতিষ্ঠাতা ক্লিফোর্ড ডব্লিউ. হোল্মসের নামে এর নামকরণ করা হয়।   পুরস্কার প্রাপক  পুরস্কার প্রাপকরা হলেন:Astronomy Outreach   ১৯৭৮: পল জুরাকোস্কি  ১৯৭৯: আর্থার লিওনার্ড  ১৯৮০: রবার্ট ই. কক্স  ১৯৮১: রিচার্ড বেরি  ১৯৮২: ডেনিস ডি সিকো  ১৯৮৩: জন ডবসন  ১৯৮৪: জিম জ্যাকবসন  ১৯৮৫: আর্থার লিওনার্ড  ১৯৮৬: বব শ্যালক  ১৯৮৭: ক্লাইড টমবাঘ  ১৯৮৮: কেভিন মেডলক  ১৯৮৯: ডেভিড এইচ. লেভি  ১৯৯০: ডিক বুচরোডার  ১৯৯১: রিক শ্যাফার  ১৯৯২: অ্যাশলে ম্যাকডারমট  ১৯৯৩: জন স্যানফোর্ড  ১৯৯৪: ডোনাল্ড সি. পার্কার  ১৯৯৫: ডন মাখোলজ  ১৯৯৬: গিল ক্লার্ক  ১৯৯৭: র‍্যান্ডাল উইলকক্স  ১৯৯৮: র‍্যান্ডি জনসন  ১৯৯৯: উইলিয়াম সিভে  ২০০০: টম কেভ  ২০০১: স্কট ডব্লিউ. রবার্টস  ২০০২: এড ক্রুপ  ২০০৩: স্টিভ এডবার্গ  ২০০৪: ডিন কেটেলসেন  ২০০৫: মাইক সিমন্স  ২০০৬: আল ফিঙ্ক  ২০০৭: ডেভ রড্রিগস  ২০০৮: লরা এবং বব একলুন্ড  ২০০৯: ডন নিকলসন  ২০১০: ডেভিড ক্রফোর্ড  ২০১১: রবার্ট ভিক্টর  ২০১২: রবার্ট ডি. স্টিফেন্স  ২০১৩: জিম বেনেট  ২০১৪: জেন হিউস্টন-জোন্স  ২০১৫: টেরি ল্যাপিন  ২০১৬: র‍্যান্ডি এবং পামেলা শিবক   তথ্যসূত্র   বিষয়শ্রেণী:জ্যোতির্বিজ্ঞানে পুরস্কার
আবুল খায়ের আবদুল্লাহ হলেন একজন বাংলাদেশি রাজনীতিবিদ যিনি বরিশাল সিটি কর্পোরেশনের মেয়র ছিলেন।   ব্যক্তিগত জীবন  আবুল খায়ের আবদুল্লাহ হলেন আবদুর রব সেরনিয়াবাতের কনিষ্ঠ পুত্র এবং আবুল হাসনাত আবদুল্লাহর আপন ছোট ভাই এবং বরিশাল সিটি কর্পোরেশনের সাবেক মেয়র সেরনিয়াবাত সাদিক আব্দুল্লাহর আপন চাচা। এছাড়া তিনি প্রধানমন্ত্রী শেখ হাসিনার ফুফাতো ভাই এবং বঙ্গবন্ধু শেখ মুজিবুর রহমানের ভাগ্নে।   রাজনৈতিক জীবন  আবুল খায়ের আবদুল্লাহ বাংলাদেশ আওয়ামী লীগের প্রার্থী হিসেবে ২০২৩ সালের বরিশাল সিটি কর্পোরেশন নির্বাচনে মেয়র নির্বাচিত হন। তিনি নৌকা প্রতীকে ৮৭,৭৫২টি ভোট পান, তার নিকটতম প্রতিদ্বন্দ্বী হাতপাখা প্রতীকে ইসলামী আন্দোলন বাংলাদেশের প্রার্থী মুফতি সৈয়দ মো. ফয়জুল করীম ৩৪,৩৪৫টি ভোট পান। ১৯ আগস্ট ২০২৪ সালে তিনিসহ দেশের ১২টি সিটি কর্পোরেশনের মেয়রকে অপসারণ করে প্রশাসক নিয়োগ দেওয়া হয়।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:সেরনিয়াবাত পরিবার বিষয়শ্রেণী:বরিশাল সিটি কর্পোরেশনের মেয়র বিষয়শ্রেণী:আরব বংশোদ্ভূত বাংলাদেশী ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ
ড.অতার সিং পেইন্টাল, এফআরএস, (২৪ সেপ্টেম্বর ১৯২৫ - ২১ ডিসেম্বর ২০০৪) ছিলেন চিকিৎসা বিজ্ঞানী যিনি নিউরোসায়েন্স তথা স্নায়ুবিজ্ঞান এবং পালমোনোলজি তথা শ্বাসযন্ত্রের বিজ্ঞানের ক্ষেত্রে অগ্রণী আবিষ্কার করেন। তিনিই প্রথম ভারতীয় ফিজিওলজিস্ট যিনি লন্ডনের রয়্যাল সোসাইটির ফেলো হন। ১৯৮৬ খ্রিস্টাব্দে ভারত সরকার চিকিৎসা বিজ্ঞানে অসামান্য অবদানের জন্য দেশের দ্বিতীয় সর্বোচ্চ বেসামরিক পুরস্কার পদ্মবিভূষণ প্রদান করে।    জীবনী  অতার সিং পেইন্টালের জন্ম ১৯২৫ খ্রিস্টাব্দের ২৪ সেপ্টেম্বর ব্রিটিশ বার্মার  মগৌকে ব্রিটিশ মেডিকেল সার্ভিসে কর্মরত তার পিতা মান সিং-এর কর্মস্থলে। অতার সিং মেধাবী ছাত্র ছিলেন। চৌদ্দ বৎসর বয়সে লাহোর এসে ম্যাট্রিকুলেশন পরীক্ষা দেন। ইন্টারমিডিয়েট পরীক্ষা দেন সেখানকার ফোরম্যান ক্রিশচিয়ান কলেজ থেকে। এরপর চলে আসেন লখনউ-এ। সেখানকার কিং জর্জ মেডিকেল কলেজ ভর্তি হন ১৯৪৩ খ্রিস্টাব্দে। মেধাবী অতার সিং স্নাতক স্তরের পরীক্ষায় হিউইট স্বর্ণপদকসহ সাম্মানিক ও বহু পুরস্কারসহ স্নাতক হন ১৯৪৮ খ্রিস্টাব্দে তিনি শরীরবিদ্যায় স্নাতকোত্তর করেন। এম ডি করার সময়েই তার গবেষণার বিষয়বস্তু ছিল  ইলেকট্রি রেসিস্টান্স অফ দ্য স্কিন ইন নরমাল অ্যান্ড ইন সাইকোটিক্স। বৈদ্যুতিক প্রতিরোধ ক্ষমতা পরিমাপ করতে তিনি সরঞ্জাম তৈরি করেন এবং ১৯৫১ খ্রিস্টাব্দে চার শো মানসিক রোগীর উপর পরীক্ষা নিরীক্ষা করে মানুষের গ্যালভানিক প্রতিক্রিয়ার নতুন ইন্ডেক্স, পেন্টাল সূচক নির্দিষ্ট করেন। এরপর পেইন্টাল রকফেলার ফাউন্ডেশনের ফেলোশিপ লাভ করে মার্কিন যুক্তরাষ্ট্রে যান। এডিনবার্গ বিশ্ববিদ্যালয়ে ডেভিড হুইটরিজের তত্ত্বাবধানে গবেষণা করে ১৯৫৩ খ্রিস্টাব্দে পিএইচডি ডিগ্রি লাভ করেন।   কর্মজীবন  দেশে ফিরে পেইন্টাল কানপুরের ডিফেন্স ল্যাবরেটরিতে টেকনিক্যাল অফিসার নিযুক্ত হন। ১৯৫৮ খ্রিস্টাব্দে নয়াদিল্লির অল ইন্ডিয়া ইনস্টিটিউট অফ মেডিক্যাল সায়েন্সেস ও পরে ১৯৬৪ খ্রিস্টাব্দে তিনি বল্লভাই প্যাটেল চেস্ট ইনস্টিটিউটের পরিচালক হন। তিনি দিল্লির ইউনিভার্সিটি কলেজ অফ মেডিক্যাল সায়েন্সেসের প্রথম অধ্যক্ষও ছিলেন। পেইন্টাল পরবর্তীকালে ইন্ডিয়ান কাউন্সিল অফ মেডিকেল রিসার্চের মহাপরিচালক পদে উন্নীত হন এবং তিনি সোসাইটি অফ সায়েন্টিফিক ভ্যালুসের প্রতিষ্ঠাতা সভাপতিও হন।    অবদান  চিকিৎসা বিজ্ঞানের জগতে ড.পেইন্টালের প্রধান অবদান হল পৃথক সংবেদনশীল রিসেপ্টর থেকে অভিন্ন আবেগ রেকর্ড করার জন্য একক-ফাইবার কৌশলের উদ্ভাবন। তার আবিষ্কৃত সরঞ্জাম গুলি হল-   টাইপ বি অ্যাট্রিয়াল রিসেপ্টর;  গ্যাস্ট্রিক স্ট্রেচ রিসেপ্টর;  ভেন্ট্রিকুলার প্রেসার রিসেপ্টর;  মিউকোসাল মেকানো রিসেপ্টর অন্ত্রের জন্য;  প্রেসার-পেইন রিসেপ্টর পেশীর জন্য  জে রিসেপ্টর  এগুলি শারীরবৃত্তীয় বোঝাপড়ায় নতুন যুগের সূচনা করেছে।    পুরস্কার ও সম্মাননা  ড.অতার সিং পেইন্টাল চিকিৎসা বিজ্ঞানে অসামান্য অবদানের জন্য বহু পুরস্কার লাভ করেছেন ও সম্মাননায় ভূষিত হয়েছেন। তন্মধ্যে উল্লেখযোগ্য হল-   ১৯৭৩ খ্রিস্টাব্দে ড. বি সি রায় ন্যাশনাল অ্যাওয়ার্ড  ১৯৮৬ খ্রিস্টাব্দে ভারত সরকারের দ্বিতীয় সর্বোচ্চ বেসামরিক পুরস্কার পদ্মবিভূষণ।   পেইন্টালের প্রথম স্ত্রী আইরিস পেইন্টালের তিন সন্তান ছিল। তার দ্বিতীয় কন্যা প্রীতি পেইন্টাল যুক্তরাজ্যের একজন সঙ্গীতশিল্পী ও সুরকার। তার দ্বিতীয় স্ত্রী ডাঃ আশিমা আনন্দ-পেন্টালও একজন বিজ্ঞানী।  তথ্যসূত্র   বিষয়শ্রেণী:চিকিৎসা বিজ্ঞানে পদ্মবিভূষণ প্রাপক বিষয়শ্রেণী:লখনউ বিশ্ববিদ্যালয়ের প্রাক্তন শিক্ষার্থী বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী বিষয়শ্রেণী:রয়েল সোসাইটির সভ্য বিষয়শ্রেণী:ভারতীয় শিখ বিষয়শ্রেণী:২০০৪-এ মৃত্যু বিষয়শ্রেণী:১৯২৫-এ জন্ম
রিগোবের্তো মানুয়েল রিভাস ভিন্দেল (; জন্ম: ৩১ জুলাই ১৯৯৮; রিগোবের্তো রিভাস নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের দ্বিতীয় স্তর সেরিয়ে বি-এর ক্লাব রেজ্জিনা এবং হন্ডুরাস অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলেন।  ২০১৯ সালে, রিভাস হন্ডুরাস অনূর্ধ্ব-২৩ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন। একই বছরে তিনি হন্ডুরাসের হয়ে আন্তর্জাতিক পর্যায়ে অভিষেক করেছেন; হন্ডুরাসের জার্সি গায়ে তিনি এপর্যন্ত ১০ ম্যাচে অংশগ্রহণ করেছেন। দলগতভাবে, রিভাস এপর্যন্ত ২টি শিরোপা জয়লাভ করেছেন, যার মধ্যে ১টি ইন্টার মিলানের হয়ে এবং ১টি রেজ্জিনার হয়ে জয়লাভ করেছেন।  প্রারম্ভিক জীবন রিগোবের্তো মানুয়েল রিভাস ভিন্দেল ১৯৯৮ সালের ৩১শে জুলাই তারিখে হন্ডুরাসের বালফাতেতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল রিভাস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।  তথ্যসূত্র  বহিঃসংযোগ                বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:হন্ডুরীয় ফুটবলার বিষয়শ্রেণী:রেজ্জিনা ১৯১৪-এর খেলোয়াড় বিষয়শ্রেণী:ব্রেশা কালচোর খেলোয়াড় বিষয়শ্রেণী:ইন্টার মিলানের খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:সেরিয়ে বি-এর খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:হন্ডুরাসের আন্তর্জাতিক ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:হাতায়স্পোরের খেলোয়াড় বিষয়শ্রেণী:কোজায়লিস্পোরের খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:টিএফএফ প্রথম লিগের খেলোয়াড়
আলিসা সলোমন, একজন লেখক, সাংবাদিকতার অধ্যাপক, এবং কলম্বিয়া জার্নালিজম স্কুলে শিল্প ও সংস্কৃতি কেন্দ্রীকরণের পরিচালক।      ১৯৫৬ সালে জন্মগ্রহণকারী সলোমন ফিডলার: এ মিরাকল অফ মিরাকল শিরোনামের মিউজিক্যাল ফিডলার অন দ্য রুফের ডকুমেন্টারির গল্প পরামর্শদাতা হিসাবে কাজ করেছিলেন।  সলোমন দুটি পুরস্কার বিজয়ী বই লিখেছেন: রি-ড্রেসিং দ্য ক্যানন: এসেস অন থিয়েটার অ্যান্ড জেন্ডার এবং ওয়ান্ডার অফ ওয়ান্ডারস: এ কালচারাল হিস্ট্রি অফ ফিডলার অন দ্য রুফ।      উপরন্তু, তিনি দ্য ভিলেজ ভয়েস, দ্য নিউ ইয়র্ক টাইমস, দ্য নেশন এবং অন্যান্য অনেক প্রকাশনার রিপোর্টার হিসেবে কাজ করেছেন।        শিক্ষা  মিশিগানের অ্যান আর্বারে মিশিগানের ইউনিভার্সিটি অফ মিশিগানের আবাসিক কলেজে ড্রামা এবং দর্শনে ডবল মেজর সহ সলোমন তার বিএ ডিগ্রি অর্জন করেন। তিনি কানেকটিকাটের নিউ হ্যাভেনের ইয়েল স্কুল অফ ড্রামা- এ ড্রামাটার্জি এবং ক্রিটিসিজম-এ তার এমএফএ এবং ডক্টরেট পেয়েছেন।    কাজসমূহ    সলোমন, আলিসা (২০১৩)। আশ্চর্যের বিস্ময়: ছাদে ফিডলারের একটি সাংস্কৃতিক ইতিহাস । নিউ ইয়র্ক: মেট্রোপলিটন বই। ।  থিয়েটার লাইব্রেরি অ্যাসোসিয়েশনের জর্জ ফ্রিডলি মেমোরিয়াল অ্যাওয়ার্ড জিতেছে।   কার্ট ওয়েল পুরস্কার জিতেছে.    সলোমন, আলিসা (১৯৯৭)। ক্যানন রি-ড্রেসিং: থিয়েটার এবং লিঙ্গের উপর প্রবন্ধ। রাউটলেজ। ।  নাটকীয় সমালোচনা পুরস্কারের জন্য জর্জ জিন নাথান পুরস্কার জিতেছেন।      তথ্যসূত্র   বিষয়শ্রেণী:ইহুদি মার্কিন সাংবাদিক বিষয়শ্রেণী:২১শ শতাব্দীর মার্কিন নারী বিষয়শ্রেণী:মার্কিন সাংবাদিক বিষয়শ্রেণী:মার্কিন লেখিকা বিষয়শ্রেণী:জীবিত ব্যক্তি বিষয়শ্রেণী:১৯৫৬-এ জন্ম
রাকেল লেন "রকি" পেনিংটন (জন্ম: ৫ সেপ্টেম্বর ১৯৮৮) হলেন একজন মার্কিন মিশ্র মার্শাল আর্টস প্রতিযোগী, যিনি বর্তমানে আল্টিমেট ফাইটিং চাম্পিয়নশিপে নারীদের বেন্টামওয়েট বিভাগে প্রতিযোগিতা করে থাকেন। এর পূর্বে তিনি ইনভিক্টা ফাইটিং চ্যাম্পিয়নশিপেও প্রতিযোগিতা করেছেন। ২০২০ সালের ২৩শে জুন অনুযায়ী, তিনি ইউএফসি নারীদের বেন্টামওয়েট তালিকার পঞ্চম স্থানে অবস্থান করছেন।  প্রারম্ভিক জীবন রাকেন ১৯৮৮ সালের ৫ই সেপ্টেম্বর তারিখে মার্কিন যুক্তরাষ্ট্রের কলোরাডোর কলোরাডো স্প্রিংসে জন্মগ্রহণ করেছেন। তিনি তার শৈশব থেকেই বিভিন্ন খেলাধুলার সাথে সম্পৃক্ত ছিলেন; যার মধ্যে বাস্কেটবল, সফটবল, ভলিবল এবং দৌড় উল্লেখযোগ্য। তিনি ২০০৭ সালে হ্যারিসন হাই স্কুল থেকে স্নাতক সম্পন্ন করেছেন, তিনি সেখানে ন্যাশনাল অনার্স সোসাইটির সচিব ছিলেন, যেখানে তার সাথে আরো বেশ কয়েকজন ক্রীড়াবিদ এবং বৃত্তিপ্রাপ্ত প্রতিযোগী ছিল। তিনি তার ভাঙ্গা পিঠের জন্য কলেজ পর্যায়ে কখনোই খেলাধুলার সাথে সম্পৃক্ত ছিলেন না।  মিশ্র মার্শাল আর্ট জীবন প্রারম্ভিক পর্যায় রাকেল মাত্র ১৯ বছর বয়সে মিশ্র মার্শাল আর্টসের প্রশিক্ষণ গ্রহণ করা শুরু করেছিলেন। শুরুর দিকে তার পরিবার তাকে মিশ্র মার্শাল আর্টসের সাথে সংযুক্ত হতে বারণ করেছিল। তিনি ২০০৯ সাল থেকে ২০১১ সাল পর্যন্ত অপেশাদার এমএমএ-এ প্রতিযোগিতা করেছেন; যেখানে তার পরিসংখ্যান ছিল ৭টি জয় এবং ১টি হার, তার উক্ত ৭টি জয়ের মধ্যে ৫টিতে তিনি সাবমিশনের মাধ্যমে জয়লাভ করেছিলেন যা সকলের নজর কেড়েছিল। ২০১২ সালের মার্চ মাসে, তিনি পেশাদার মিশ্র মার্শাল আর্টসে অভিষেক করেন, উক্ত ম্যাচে তিনি কিম কোচারকে টিকেও-এর মাধ্যমে পরাজিত করেছিলেন।  ইনভিক্টা ফাইটিং চ্যাম্পিয়নশিপ ২০১২ সালের ২৮শে জুলাই তারিখে ক্যান্সাসের ক্যান্সাস শহরে আয়োজিত ইনভিক্টা এফসি ২-এ রাকেল স্যারা মোরাহের (যিনি পরবর্তীতে দ্য আল্টিমেট ফাইটারে তার দল সঙ্গী ছিলেন) সাথে লড়াই করার মাধ্যমে ইনভাইক্টা ফাইটিং চ্যাম্পিয়নশিপের হয়ে অভিষেক করেছিলেন; উক্ত ম্যাচে তিনি সর্বসম্মত সিদ্ধান্তের মাধ্যমে জয়লাভ করেছিলেন। এই প্রতিষ্ঠানের হয়ে তার পরবর্তী দুই ম্যাচেই তিনি তিনি পরাজিত হয়েছিলেন; একটি ২০১২ সালের ৬ই অক্টোবর তারিখে আয়োজিত ইনভিক্টা এফসি ৩-এ ক্যাট জিঙ্গানোর কাছে এবং অন্যটি ২০১৩ সালের ৫ই জানুয়ারি তারিখে আয়োজিত ইনভিক্টা এফসি ৪-এ লেসলি স্মিথের কাছে।  তথ্যসূত্র  বহিঃসংযোগ  ইউএফসি-এ রাকেল পেনিংটন  বিষয়শ্রেণী:জীবিত ব্যক্তি বিষয়শ্রেণী:১৯৮৮-এ জন্ম বিষয়শ্রেণী:মার্কিন নারী মিশ্র মার্শাল শিল্পী বিষয়শ্রেণী:লেসবিয়ান ক্রীড়াবিদ বিষয়শ্রেণী:কলোরাডোর এলজিবিটিকিউ ব্যক্তি বিষয়শ্রেণী:২১শ শতাব্দীর মার্কিন নারী বিষয়শ্রেণী:২১শ শতাব্দীর মার্কিন নারী ক্রীড়াবিদ বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
উপনিষদীয় দর্শনের গঠনমূলক সমীক্ষা () হল রামচন্দ্র দত্তাত্রয় রানাদে (যিনি গুরুদেব রানাদে নামেও পরিচিত) কর্তৃক রচিত গ্রন্থ, যিনি উপনিষদের বিশিষ্ট পণ্ডিত এবং গ্রীক দর্শনে বিশেষজ্ঞ ছিলেন, এবং চূড়ান্ত বাস্তবতা সঠিকভাবে বোঝার জন্য ধর্মতাত্ত্বিক পদ্ধতির বিপরীতে মনস্তাত্ত্বিক পদ্ধতির কেন্দ্রিকতার উপর জোর দিয়েছিলেন।  ওরিয়েন্টাল বুকস এজেন্সি, পুনে, জামখান্ডির রাজা স্যার পরশুরামরাও ভাউসাহেবের পৃষ্ঠপোষকতায় ১৯২৬ সালে গ্রন্থটি প্রথম প্রকাশিত হয়। এটি পরে ভারতীয় বিদ্যাভবন, মুম্বাই দ্বারা পুনঃপ্রকাশিত হয়।   ইতিহাস  রানাদে ১৯১৫ সালে দেওয়া উপনিষদ ও ভগবদ্গীতার উপর তার বিভিন্ন বক্তৃতার ভিত্তিতে গ্রন্থটি রচনা করেন। স্যার রামকৃষ্ণ গোপাল ভান্ডারকরের বক্তৃতা দ্বারা অনুপ্রাণিত হয়ে, তিনি সর্বপ্রথম আধুনিক চিন্তাধারার পরিপ্রেক্ষিতে উপনিষদিক দর্শনের উপস্থাপনার ধারণা করেছিলেন। তিনি ভারতীয় দর্শনে উপনিষদের স্থান বিবেচনায় নিয়েছিলেন, এবং প্রাচ্যবিদদের মতামত পরীক্ষা করেন যাতে প্রাচ্যবিদ ও আগ্রহীদের হাতে ভারতীয় দর্শনের সমস্যাগুলির চিকিৎসার জন্য নতুন পদ্ধতি তৈরি করা যায়, এবং ইউরোপীয় দার্শনিকদের হাতে তাদের বুদ্ধির চর্চার জন্য নতুন উপাদান, যা মূল অভিপ্রেত আধ্যাত্মিক উদ্দেশ্য পূরণ করতে। তিনি নিযুক্ত করেছিলেন "উপনিষদিক চিন্তাধারার আলোচনা থেকে উদ্ভূত সমস্ত সমস্যাগুলির পদ্ধতিগত প্রকাশের মাধ্যমে নির্মাণের পদ্ধতিটি তাদের বহুমুখী প্রভাবে"। কাজটি বিস্তৃতভাবে সাতটি অধ্যায়ে বিভক্ত।.প্রথমে তিনি উপনিষদিক অনুমানের পটভূমি নিয়ে আলোচনা করেন, তারপর উপনিষদিক বিশ্ববিদ্যার বিকাশের সাথে। তিনি মনস্তাত্ত্বিক প্রতিফলনের বৈচিত্র্য এবং পরবর্তী দর্শনের শিকড় নিয়ে আলোচনা করেছেন, উপনিষদে চূড়ান্ত বাস্তবতার সমস্যাটি গ্রহণ করার আগে। তিনি উপনিষদের নীতিশাস্ত্র এবং অবশেষে আত্ম-উপলব্ধির সূচনাকে কভার করেন। এটি বিস্তৃত অধ্যয়ন যা জ্ঞানমার্গের মাধ্যমে এই অনুমানের দিকে নিয়ে যায় যে দ্বৈতবাদ বা বহুত্ববাদ শুধুমাত্র স্পষ্ট। রানাদে সম্পূর্ণ গ্রন্থপঞ্জি প্রদান করেন যা উপনিষদের মাধ্যমিক বইগুলোকে তিনটি মৌলিক শিরোনামে শ্রেণীবদ্ধ করে: সাহিত্যের ইতিহাস, ধর্মের ইতিহাস এবং দর্শনের ইতিহাস।   তথ্যসূত্র   বিষয়শ্রেণী:উপনিষদ সম্পর্কিত গ্রন্থ বিষয়শ্রেণী:হিন্দু দর্শন বিষয়শ্রেণী:ভারতীয় অ-কল্পকাহিনী বই বিষয়শ্রেণী:দর্শনের বই বিষয়শ্রেণী:২০শ শতাব্দীর ভারতীয় বই
মার্ভেল সিনেম্যাটিক ইউনিভার্স (এমসিইউ)-এর পর্যায় দুই হলো একটি মার্কিন সুপারহিরো চলচ্চিত্র সিরিজ, যা মার্ভেল কমিক্স দ্বারা প্রকাশিত চরিত্রসমূহের উপর ভিত্তি করে নির্মিত। এই ধাপটি ২০১৩ সালে আয়রন ম্যান ৩ চলচ্চিত্র মুক্তির মাধ্যমে শুরু হয় এবং ২০১৫ সালে মুক্তি পাওয়া অ্যান্ট-ম্যান চলচ্চিত্রের মাধ্যমে শেষ হয়। এই ধাপে মোট ৬টি চলচ্চিত্র অন্তর্ভুক্ত রয়েছে।   চলচ্চিত্রসমূহ    চলচ্চিত্র মার্কিন যুক্তরাষ্ট্রে মুক্তির তারিখ পরিচালক চিত্রনাট্যকার প্রযোজক আয়রন ম্যান ৩  শেন ব্ল্যাক ড্রিউ পিয়ার্স এবং শেন ব্ল্যাক কেভিন ফাইগি থর: দ্য ডার্ক ওয়ার্ল্ড  অ্যালান টেইলর ক্রিস্টোফার এল. ইয়স্ট এবং ক্রিস্টোফার মার্কাস ও স্টিফেন ম্যাকফিলি ক্যাপ্টেন অ্যামেরিকা: দ্য উইন্টার সোলজার  অ্যান্থনি ও জো রুসো ক্রিস্টোফার মার্কাস ও স্টিফেন ম্যাকফিলি গার্ডিয়্যান্স অফ দ্য গ্যালাক্সি  জেমস গান জেমস গান এবং নিকোল পার্লম্যান অ্যাভেঞ্জার্স: এজ অব আলট্রন  জশ ওয়েডন অ্যান্ট-ম্যান  পেইটন রিড এডগার রাইট ও জো কর্নিশ এবং অ্যাডাম ম্যাককে ও পল রাড   আরও দেখুন   মার্ভেল সিনেম্যাটিক ইউনিভার্সের চলচ্চিত্রের তালিকা  মার্ভেল সিনেম্যাটিক ইউনিভার্সের টেলিভিশন ধারাবাহিকের তালিকা  মার্ভেল সিনেম্যাটিক ইউনিভার্স: পর্যায় এক  মার্ভেল সিনেম্যাটিক ইউনিভার্স: পর্যায় তিন  মার্ভেল সিনেম্যাটিক ইউনিভার্স: পর্যায় চার  মার্ভেল সিনেম্যাটিক ইউনিভার্স: পর্যায় পাঁচ  মার্ভেল সিনেম্যাটিক ইউনিভার্স: পর্যায় ছয়   তথ্যসূত্র   বিষয়শ্রেণী:মার্ভেল সিনেম্যাটিক ইউনিভার্সের পর্যায়
চৌধুরী মুহাম্মদ জাকা আশরাফ ( পাঞ্জাবি,    ; জন্ম ৯ সেপ্টেম্বর ১৯৫২) একজন পাকিস্তানি নির্বাহী যিনি পাকিস্তান ক্রিকেট বোর্ডের সাবেক চেয়ারম্যান ও রাজনীতিবিদ।    প্রাথমিক জীবন এবং শিক্ষা  হম্মদ আশরাফের পুত্র, একজন ব্যবসায়ী এবং প্রভাবশালী (পিটিআই) রাজনীতিবিদ জুলফিকার আলী ভুট্টোর ঘনিষ্ঠ যিনি পাকিস্তানের প্রতিষ্ঠাতাদের একজন চৌধুরী রহমত আলীর ভাগ্নে ছিলেন।  জাকা সিনিয়র পিটিআই রাজনীতিবিদ শাফকাত মাহমুদ এবং সিনিয়র পিএমএল-এন রাজনীতিবিদ চৌধুরী জাফর ইকবাল গুজ্জারের চাচাতো ভাই।  জাকা ১৯৭০ সাল থেকে জুলফিকার আলী ভুট্টো সরকারের অধীনে পাকিস্তান পিপলস পার্টির সাথে যুক্ত। কলেজে পড়ার সময়, তিনি ভবিষ্যতের রাজনীতিবিদ আসিফ আলী জারদারির সাথে ঘনিষ্ঠ সম্পর্ক গড়ে তোলেন, তাদের অনুরূপ রাজনৈতিক মতামতের কারণে।  আশরাফ সাদিক পাবলিক স্কুল, বাহওয়ালপুর এবং ক্যাডেট কলেজ পেতারোর একজন প্রাক্তন ছাত্র, যেখান থেকে তিনি ১৯৭৩ সালে স্নাতক হন।   পকিস্তান ক্রিকেট বোর্ডের চেয়ারম্যান  ১৫ অক্টোবর ২০১১ তারিখে পাকিস্তানের রাষ্ট্রপতি  তাকে পাকিস্তান ক্রিকেট বোর্ডের চেয়ারম্যান হিসেবে নিযুক্ত করেন এবং ২৭ অক্টোবর ২০১১ তারিখে দায়িত্ব গ্রহণ করেন। যাইহোক, ১০ ফেব্রুয়ারী ২০১৪-এ, পাকিস্তানের প্রধানমন্ত্রী নওয়াজ শরীফ পিসিবি গভর্নিং বোর্ড ভেঙ্গে দেন এবং তাকে পিসিবি-র চেয়ারম্যান পদ থেকে বরখাস্ত করেন। আগস্ট ২০১২ সালে, তিনি এশিয়ান ক্রিকেট কাউন্সিল উন্নয়ন কমিটির চেয়ারম্যান নির্বাচিত হন।   আদালত  কর্তৃক স্থগিতাদেশ  ২৮ মে ২০১৩ তারিখে, ইসলামাবাদ হাইকোর্ট জাকা আশরাফকে পাকিস্তান ক্রিকেট বোর্ডের চেয়ারম্যান হিসাবে কাজ করা থেকে বিরত রাখে যে পিসিবি চেয়ারম্যান হিসাবে জাকার নির্বাচন  পাকিস্তান ক্রিকেট দলের প্রাক্তন কোচের দ্বারা খারাপ ছিল। তদুপরি, আই এইচ সি তাকে তার নির্বাচনের প্রক্রিয়া স্বচ্ছ না হওয়ার কারণে তার দায়িত্ব পালনে বাধা দিয়েছে। ২৪ জুন ২০১৩ তারিখে, পরবর্তী নির্দেশ না দেওয়া পর্যন্ত মামলাটি স্থগিত করা হয়।   পুনরায় নিয়োগ  ইসলামাবাদ হাইকোর্ট ১৫ জানুয়ারী ২০১৪-এ পাকিস্তান ক্রিকেট বোর্ডের চেয়ারম্যান হিসাবে জাকা আশরাফকে পুনর্বহাল করে। আশরাফকে পুনর্বহাল করার সিদ্ধান্তটি বিচারপতি নুরুল হক কোরেশি এবং বিচারপতি রিয়াজ আহমেদ খানের সমন্বয়ে গঠিত দুই সদস্যের ডিভিশন বেঞ্চ গ্রহণ করেন। বিচারপতি শওকত আজিজ সিদ্দিকীর সমন্বয়ে গঠিত আইএইচসি-এর একক সদস্যের বেঞ্চের এই সিদ্ধান্তের বিরুদ্ধে আন্তঃআদালত আপিল গ্রহণ করে আদালত। ১৯ জুলাই ২০১৩-এ, ইসলামাবাদ হাইকোর্ট আশরাফের নিয়োগকে "অবৈধ" ঘোষণা করেছিল এবং ভারপ্রাপ্ত পিসিবি প্রধান নাজাম শেঠিকে ৯০ দিনের মধ্যে নির্বাচন করার নির্দেশ দিয়েছিল।   পাকিস্তান ক্রিকেট বোর্ডের চেয়ারম্যান হিসেবে ৩য় মেয়াদ  ২০২৩ সালের জুনে, তিনি নাজাম শেঠির বিপরীতে পিসিবি চেয়ারম্যান পদের জন্য পাকিস্তান পিপলস পার্টি কর্তৃক মনোনীত হন। ২০ জুন ২০২৩-এ, নাজাম শেঠি পিসিবি চেয়ারম্যান পদের প্রতিযোগিতা থেকে তার প্রত্যাহারের ঘোষণা দেন। একই দিনে, জাকা আশরাফ পাকিস্তান ক্রিকেট বোর্ড বোর্ড অফ গভর্নরস-এর সদস্য হিসেবে নিযুক্ত হন। ৫ জুলাই ২০২৩-এ, তিনি নাজাম শেঠির স্থলাভিষিক্ত হয়ে পাকিস্তান ক্রিকেট বোর্ডের চেয়ারম্যান হিসেবে নিযুক্ত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫২-এ জন্ম বিষয়শ্রেণী:পাকিস্তান পিপলস পার্টির রাজনীতিবিদ বিষয়শ্রেণী:পাকিস্তানি ব্যবসায়ী
মাছিমপুর বাংলাদেশের উত্তর-পূর্বাঞ্চলের একটি নগর এলাকা। এটি সিলেট সিটি কর্পোরেশনের ২৩ নং ওয়ার্ডের অন্তর্ভুক্ত।   জনউপাত্ত  ২০১১ আদমশুমারি অনুসারে মাছিমপুরের মোট জনসংখ্যা ৬,৮২৯।   ইতিহাস  বিশ শতাব্দীর শুরুতে বিশ্বকবি রবীন্দ্রনাথ ঠাকুরের মাছিমপুরে আগমন ও মণিপুরি নৃত্য পর্যবেক্ষণের পর গ্রামটি পরিচিতি পায়।   আরও দেখুন   সিলেট সিটি কর্পোরেশনের ওয়ার্ডসমূহ   তথ্যসূত্র   বিষয়শ্রেণী:বাংলাদেশের শহর বিষয়শ্রেণী:সিলেট জেলা বিষয়শ্রেণী:সিলেট বিভাগ বিষয়শ্রেণী:সিলেট সিটি কর্পোরেশন বিষয়শ্রেণী:সিলেট বিষয়শ্রেণী:সিলেট জেলার জনবহুল স্থান
সুব্রত দত্ত, যিনি জ‌ওহর নামে অধিক পরিচিত, ছিলেন একজন কমিউনিস্ট নেতা এবং গেরিলা নেতা। চারু মজুমদারের মৃত্যুর পর তিনি সিপিআইএম‌এল পার্টির সর্বভারতীয় সাধারণ সম্পাদক পদে নিযুক্ত ছিলেন। ১৯৭৫ সালে ভোজপুর কৃষক আন্দোলনে বিহার পুলিশের এবং সিআরপিএফ -এর গুলিতে সুব্রত দত্ত মৃত্যুবরণ করেন।   জন্মপরিচয়  সুব্রত দত্ত ১৯৪৫ সালের ১৮ সেপ্টেম্বর জন্মগ্ৰহণ তদানীন্তন কোলকাতার বেহালায় জন্মগ্ৰহণ করেন। তার পিতা ছিলেন তৎকালীন সময়ের জনপ্রিয় সাংবাদিক সত্যব্রত দত্ত। মা ছিলেন কোলকাতা শহরের জনপ্রিয় ডাক্তার মধুরীনা দত্ত।   মৃত্যু  সুব্রত দত্ত ১৯৭৫ সালের ২৯ শে নমেম্ভর ভোজপুর কৃষক আন্দোলনে পুলিশ ও সিআরপিএফ -এর সাথে একটানা ৭২ ঘণ্টা ধরে গুলিবর্ষণের পর মৃত্যুবরণ করেন।   তথ্যসূত্র  বিষয়শ্রেণী:১৯৪৫-এ জন্ম বিষয়শ্রেণী:১৯৭৫-এ মৃত্যু বিষয়শ্রেণী:পশ্চিমবঙ্গের রাজনীতিবিদ
উর্খাও গওড়া ব্রহ্মা একজন রাজনীতিবিদ, কবি এবং সমাজকর্মী, যিনি বোড়ো সমাজের উন্নতির জন্য কাজ করেন। তিনি ভারতের সংসদের উচ্চকক্ষ রাজ্যসভায় আসামের প্রতিনিধিত্বকারী ভারতের সংসদ সদস্য ছিলেন। তিনি ২০১৪ সালে তাঁর কাব্য উদঙ্গনিফ্রাই গিড়িংফিনানভীর জন্য বোড়ো সাহিত্য একাডেমি পুরস্কার পেয়েছিলেন। Kalita, Brahma get Sahitya Akademi Award তিনি ইউনাইটেড পিপলস পার্টির লিবারেলের সভাপতিও ছিলেন। UPP releases first list of candidates   তথ্যসূত্র    বহিঃসংযোগ    রাজ্যসভা ওয়েবসাইটে প্রোফাইল   বিষয়শ্রেণী:জীবিত ব্যক্তি বিষয়শ্রেণী:আসামের স্বতন্ত্র রাজনীতিবিদ বিষয়শ্রেণী:জাতীয় গণতান্ত্রিক জোটের প্রার্থী বিষয়শ্রেণী:বোড়ো সাহিত্য অকাদেমি পুরস্কার প্রাপক বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:আসামের রাজ্যসভা সদস্য বিষয়শ্রেণী:বড়ো ব্যক্তি বিষয়শ্রেণী:কোকড়াঝাড় জেলার ব্যক্তি বিষয়শ্রেণী:২০১৪-এ ভারতের সাধারণ নির্বাচনে জাতীয় গণতান্ত্রিক জোটের প্রার্থী বিষয়শ্রেণী:১৯৬৪-এ জন্ম বিষয়শ্রেণী:আসাম বিধানসভার সদস্য ২০২১-২০২৬ বিষয়শ্রেণী:ইউনাইটেড পিপলস পার্টি লিবারেলের রাজনীতিবিদ বিষয়শ্রেণী:আসামের রাজ্য মন্ত্রিপরিষদের মন্ত্রী